Mihail Kolsa

Mihail Kolsa (duudu. 1938) — gagauz pedagog, muzıka hem folklor araştırmacısı, kompozitor, Gagauz Milli Gimnasını muzakısının avtoruMihail KOLSA – 75 yaşında! Kutluca olsun, Maestro!. "Ana Sözü", № 21-22 (592-593), 30 Kasım (noyabri) 2013. anasozu.com.

 Hayatı 
Mihail Kolsa 1938-ci yılda duudu Komratta.
küçükresim|Gagauz Milli Gimnasının muzıkasını Mihail Kolsa yazdı
Açan 11 yaşını doldurdu, aylesi represiya dalgalarınnan Kurgan oblastına kaldırıldıМİHAİL KOLSA. meydangazetasi.com; onun aylesini 1949-cu yılda Sibirä, Kurgan bölgesinä kaldırdılar. 1956-ci yılda aylesinnän döndülär geeri, Bucak topraklarına; 1956-cı yılda Çaşa küüyündä o başardı şkolayı. Kolsa aylesi o yılda Moldovaya döndü.

18 yaşında onu askera - armataya aldılar. Mihail Kolsa askerdän sora girer üürenmää Kişinev Ştefan Näga adına muzıka uçilişçesine, 1968-ci yılda başarêr teoretik bölümünä.

Mihail Kolsa 1968-ci yıldan beeri başladı gezmää gagauz küülerindä, yıllarlan yaşardı küülerdä, tanışardı gagauz muzıkacılarınnan, solistlerinnän. Aniki toplamaa hem aaraştırmaa gagauz folklor türkülerini, halk muzıkasını.

1971 yılında o başardı Kişinev Konservatoriyasını. 1977 yılında bitirdi Kişinövda G. Muzıçesku adına Devlet İncäzanaat institutunu. 1983-cü yıladan Kişinevun “St.Neaga” muzıka uçilişçesindä muzıkayı üüreeti.

Muzıka derslerini verdi hem Tiraspol, hem Kişinöv muzıka uçilişçelerindä.

1980-ci yılda çıktı onun plastinkası 21 halk avasınnan hem 16 halk türküsünnän.

Mihail Kolsa 1982-ci yılda hem SSRB, hem Moldova Kompozitorlar Birliin azası oldu. 1991 yılında Moldova Filarmoniyasında “Kadınca” ansamblisindä işlemää başladı. 1993-1996 yıllarında ansamblinin başı oldu – geçti çalışmaa gagauz halk oyun hem türkü ansamblisinä «Kаdınca» nicä önderci. O zamannar kompozitor hep neetlenärdi, plannaardı Komratta ana-bobasının evindä açmaa gagauzların İncäzanaat muzıka muzeyini.

1997-ci yıldan 2010-cu yıladan Türkiyedä, Ankarada Gazi Universitetında muzıka bölümündä çalıştı.

Çok yıllar gagauz muzıka folklorunu topladı. 1980 yılında Moskvadakı «Мелодия» firmasında o çıkardı bir plastinka «Музыка гагаузов». Plastinkada yazılıydı hem 21 gagauz halk avası, hem 16 türkü. 2002 yılında artık CD diskla o genä çıkardı bu yaratmaları.

Mihail Kolsa kompozitor olarak pek çok muzıka yarattı. O, siyutalar, hem hor için türkülär, gagauz poetların peetlerinä türkü yazdı.

Hazırladı hem çıkardı 1989-cu yılda “Türkülär”, hem 1995-ci yılda “Türkülär. Korolar” kiyatlarını. Çok muzıka araştırma yazıları yazdı ve hem tiparladı.

Mihail Kolsa Taa Sovet vakıdında çok yıllar Gagauz Avtonomiyası için çalıştı. O, avtonomiyanın lääzımnıı işin annadardı genç gagauz yazıcılarına. Bunun üzerä da KGB tarafından baskı altında bulundu.

1990 yılında Gagauz Respublikasının kurulma günnerindä, Mihail Kolsa Gagauz Milli Gimnasının muzıkasını yazdı. Gimn 22 Orak 1990-cı yılda gagauz halkının Üstolan kongresindä kabledildi.

 Hem bak 
Todur Zanet

 Kullanılmış kiyatlar 

Kategoriya:Gagauzlar
Kategoriya:Komrat
Kategoriya:1938 duumlular